एक मुलाक़ात - शम्मी कपूर के साथ\nइस बार गुजरे जमाने के फ़िल्म स्टार शम्मी कपूर के साथ- एक मुलाक़ात में हमने उनके निजी और सार्वजनिक जीवन के विभिन्न पहलुओं पर बातचीत की.

यहाँ पेश हैं इस मुलाक़ात के कुछ खास अंश -



आपको देखकर सबसे पहले ‘जंगली’, ‘जानवर’, ‘याहू’...ये सब शब्द याद आते हैं, आखिर ये सब नाम कैसे और किसने दिए?

मैने याहू पहली बार ‘तुमसा नहीं देखा’ में इस्तेमाल किया था. फ़िल्म के एक दृश्य में जब भंगड़ा नृत्य होता है. हीरो, हीरोइन का पीछा करता है, फिसलता है, फिर भागता है और आखिरकार जब हीरोइन को पकड़ लेता है तो याहू-याहू चिल्लाकर अपनी खुशी का इज़हार करता है. 

मैने नासिर हुसैन निर्देशित ‘दिल दे के देखो’ में इसी तरह के दृश्य में ‘याहू’ को दोहराया था और फिर ‘जंगली’ में नृत्य के सीन में भी मैने यही किया और ये ख़ासा लोकप्रिय हुआ.



तो ये जो याहू था, क्या ऐसा नहीं था कि जैसे कोई टारज़न लड़ाई के दौरान चिल्ला रहा हो?

नहीं ऐसी बात नहीं है. ये सिर्फ़ खुशी का इज़हार भर था. दिलचस्प बात ये है कि जब याहू डॉट इंडिया शुरू करने के लिए जेरी यांग और डेविड मुंबई आए थे और उन्होंने इस मौके पर एक पार्टी आयोजित की थी. पार्टी में मुझे भी बुलाया गया था और पार्टी में एक बैंड भी बुलाया गया था और आपको सुनकर ताज़्जुब होगा कि उसने जो गाना बजाया था वो था ‘याहू...चाहे कोई मुझे जंगली कहे.’

तब मैने उनसे पूछा था कि यही क्यों और उन अमरीकियों ने मुझसे कहा कि मैने सभी को बता दिया है कि ‘इज़हार का’ ये अनोखा स्टाइल आपका है. 

लोग तो अब कह रहे हैं कि बॉलीवुड इंटरनेशनल हो रहा है, लेकिन आपने तो 1960 के दशक में ही बॉलीवुड को इतना हिट कर दिया था कि अब भी इंटरनेट में इसका इस्तेमाल हो रहा है?

आपको ये सुनकर हैरानी होगी कि यहाँ मेरे परिवार वालों समेत कई लोग ऐसा मानते हैं कि याहू मेरी कंपनी है. यहाँ तक कि मेरे भतीजे रणधीर ने भी एक बार मुझसे पूछा कि अंकल आपने बताया नहीं कि याहू आपकी कंपनी है. तब मैने उलटा उससे सवाल किया कि अगर याहू मेरी कंपनी होती तो मैं यहाँ बैठा होता कि अमरीका में. 

चूँकि आप कपूर खानदान से हैं. आपका परिवार बॉलीवुड में पहले से ही जमा-जमाया था. पिता पृथ्वीराज कपूर और भाई राजकपूर काफ़ी लोकप्रिय थे. तो इससे फ़िल्मों में आने में सहूलियत हुई या आप पर बेहतर अभिनय का दबाव था? 

आप एक नाम और भूल गए. मैं पृथ्वीराज कपूर का बेटा और राजकपूर का भाई होने के साथ-साथ गीता बाली का...\n\ntl;डॉ:
बीबीसी हिंदी की इस विशेष प्रस्तुति में हर सप्ताह आप भारत की जानी-मानी हस्तियों के जीवन के अनकहे पहलुओं के बारे में जानेंगे.